
Parathënie 


Ky studim synon të “hetojë” teoritë e zhvilluara në fushën akademike mbi studimin shkencor të fesë, 
si dhe të zbulojë mënyra dhe metoda të reja studimi dhe analize të fenomeneve fetare. Çështjet e lid- 
hura me këtë studim kanë të bëjnë me studimin shkencor të fesë dhe ruajtjen e interesit në kursin ak- 
ademik të studimit të fesë, duke ofruar shtysën e nevojshme për të zhvilluar ide të reja. Kryesisht, janë 
theksuar qëndrimet dhe propozimet e teoricienëve modernë në fushën e Historisë Fetare, të cilët for- 
muan kornizën dhe hapësirën për zhvillimin e ideve dhe propozimeve inovative mbi temën e “fesë”. 

Në përgjithësi, theksi vihet në shqyrtimin e metodologjisë dhe teorisë së zhvilluar nga e kaluara e deri më 
sot mbi temën e studimit të fesë, ndërsa arrihet në përfundimin se zgjidhja e preferuar për historianin e fesë 
është krahasimi proporcional dhe qasja, duke ofruar në këtë mënyrë kategori të reja studimi dhe klasifikimi 
mbi temën e “fesë”. Po ashtu, një pjesë e rëndësishme e librit i kushtohet mënyrës së paraqitjes së fesë nën zhvil- 
limin e temave dhe kategorive specifike, siç janë vendi, rituali, miti, identiteti, trupi etj. Në përgjithësi, kërkohet 
vlerësimi kritik i teorive mbi studimin e fesë dhe zhvillimi i aftësive kritike në të kuptuarit e fenomenit fetar 
nga shoqëritë njerëzore. 

Ky botim është veçanërisht i rëndësishëm pasi përbën përpjekjen e parë, edhe pse në formë dixhitale (e-book) 
të Departamentit të Theologjisë dhe Kulturës të Kolegjit Universitar Logos, për një qasje më sistematike dhe 
akademike ndaj shkencës së Theologjisë dhe studimit të fesë. 


Georgios Gaitanos 
Gusht, 2019 

Hyrje 


M etodologjia për studimin shkencor të fesë, debati intensiv për përparësinë dhe epërsinë 
e theologjisë apo shkencave të tjera humane, madje dhe sqarimi i objektit të studimit të fesë 
janë çështje të cilat shqetësojnë studiuesit deri më sot. Madje, të shumtë janë ata që mendo- 
jnë se është e nevojshme të vazhdohet ky lloj diskutimi, pasi këto çështje nuk janë gjithmonë të qarta-ako- 
ma edhe në ditët e sotme. Për këtë arsye, ky studim synon të japë përgjigje të rëndësishme për shumë 
nga çështjet e mësipërme ose të paktën të tregojë drejtimin që duhet të ndjekë një studiues dhe akademik 
i fushës së historisë fetare. Sigurisht, për të vazhduar me analizën e këtyre propozimeve, duhet të paraqes- 
im evolucionin e kësaj disipline brenda fushës akademike si dhe teoritë e zhvilluara mbi studimin e fesë. 

Por, para se të merremi në formimin e kësaj disipline të veçantë, duhet të shikojmë se nga vjen interesi kërki- 
mor dhe çfarë të dhënash kërkojmë për fenë përmes një seri pyetjesh 1 . Prandaj, kur studiojmë fenë, duhet të 
pyesim veten se cilave veprimeve njerëzore dhe praktikave të jetës së përditshme u referohemi duke përdorur 
këtë term. Megjithatë, nëse studiuesit nuk vijojnë me këtë kërkim dhe konsiderojnë të mirëqenë se termi “fe” 
i referohet diçkaje që nuk lidhet me veprimet njerëzore dhe ndoshta ka para-ekzistuar e është përtej këtyre 
veprimeve, atëherë nuk mund të sqarohet se si është e mundur që kërkojnë të flasin dhe të studiojnë mbi këtë 
fenomen. Prandaj është e nevojshme të qartësohet çfarë kuptojmë kur përcaktojmë diçka me konceptin “fetar”. 

Një studiues duhet të jetë veçanërisht analitik në sqarimin e supozimeve të caktuara, të cilave, me lehtësi, iu 
atribuohet termi “fetar”, megjithëse në shumë raste këto ngjarje lidhen me veprime rutinë të jetës së përditshme. 
Shpesh herë në jetën tonë kemi hasur situata që kërkojnë përdorimin e fizikës, inxhinierisë ose praktikës së 
zakonshme, ndërkohë që njerëzit, për këto situata, i referohen hyjnores ose, në përgjithësi, një ndërmjetësi 
të padukshëm për të arritur rezultatin e dëshiruar. Madje, shumë prej tyre besojnë se suksesi i rezultatit nuk 
është produkt i mendimit njerëzor, por një ndërhyrje hyjnore. Megjithatë, ka studiues, siç do të tregojmë në 
kapitujt vijues, të cilët e kanë interpretuar këtë paradoks si një përvojë fetare dhe si pjesë e ndërhyrjes hyjnore 
në çështjet njerëzore. 

Si një shembull mbi konceptimin e mësipërm, për të ilustruar ndryshimin në mënyrën e të kuptuarit dhe të 
vepruarit mbi çështjen e “fesë”, midis studiuesit të fesë i cili kryen studimin e tij me kritere të qarta shkencore 
dhe studiuesit që pranon në mënyrë jo kritike të dhënat e mbledhura, do të përshkruajmë një situatë nga një 
episod i serisë së njohur komike amerikane “Friends”. 

Rejçëll (i angl . Rachel), e cila jeton në të njëjtin apartament me Xhoi ( angl . Joey), përpiqet të rregullojë dhomën 
e ndenjes. Gjatë përpjekjes së saj për të lëvizur kolltukun e rehatshëm të Xhoit, pa dashur, thyen mbështetjen 
e kolltukut. Për shkak të aksidentit, Rejçëll i premton Xhoit që do t’i blejë menjëherë një kolltuk më të mirë, 
kështu që ata largohen menjëherë për të porositur një të tillë nga dyqani i mobilieve. 

Gjatë mungesës së tyre, shoku i ngushtë i Xhoit, Çendlër (angl. Chandler), viziton Xhoin, por për shkak 
të mungesës së tij, ai ulet për pak në kolltuk duke e pritur atë e duke parë televizor. Por, meqë mbështetësja e 
kolltukut është e thyer, Çendlër rrëzohet në tokë. Sigurisht, ai beson se është përgjegjës për shkatërrimin e koll- 
tukut, pasi nuk është në dijeni për pakujdesinë e Rejçëll. Menjëherë vrapon në apartamentin përballë, ku dhe 
banon, lëviz kolltukun e tij, i cili është i ngjashëm me atë të Xhoit, dhe e zëvendëson atë me kolltukun e thyer. 
Kështu që ai i m bulon gjurmët në mënyrë që të mos mërzisë mikun e tij. 

1 R. T. McCutcheon, Studying Religion: An Introduction, London: Equinox, 2007, fq. 2. 

Pas pak, Rejçëll dhe Xhoi kthehen në apartament pasi kanë porositur një kolltuk tepër modern. Xhoi ulet 
në kolltukun e tij të vjetër, të cilin e quante Rozita, dhe zbulon se nuk ka absolutisht asgjë dhe funksionon 
shkëlqyeshëm. Tronditet dhe beson se kolltuku i tij u vetshërua dhe se një mrekulli ndodhi. Nga ana tjetër, 
Rejçëll beson se erdhën engjëjt dhe riparuan dëmin. Asnjëri prej tyre nuk është në dijeni për praninë e Çendlër 
në apartament dhe shkëmbimin e kolltukëve. Për më tepër, asnjëri prej tyre nuk pyeti askënd nëse dinin diçka 
për kolltukun e riparuar dhe as nuk do të mësonin për shkëmbimin e tyre, nëse vetë Çendlër nuk zbulonte të 
vërtetën. 

Nëse lloji i dytë i studiuesit do të kishte analizuar situatën e mësipërme, do të pranonte pa hetime dhe anal- 
iza të mëtejshme deklaratën e dy protagonistëve se brenda në apartamentin e tyre kishte ndodhur një ngjarje 
e mbinatyrshme që bashkonte botën me të përtejmen. Nuk do të pyeste fqinjin Çendlër nëse dinte ndonjë gjë 
në lidhje me rastin, por do të konsideronte se kishte ndodhur një ndërhyrje hyjnore mbi kolltuk dhe fakti që u 
gjend në gjendje të përsosur nuk mund të ishte si pasojë e ndërhyrjes njerëzore. Në fund të fundit, është karak- 
teristikë e këtyre studiuesve, siç do të shohim gjatë studimit, të izolojnë informacionet mbi substancën hyjnore 
pa ndonjë diskutim të arsyeshëm. 

Nga ana tjetër, lloji i parë i studiuesit nuk pranon menjëherë dhe pa hetuar lëndën e parë të papërpunuar që 
mbledh. Analizohet kush thotë çfarë, kur e thotë, pse e thotë dhe në të njëjtën kohë studiuesi kërkon të shohë 
se çfarë po ndodh në mjedisin përreth 2 . Në asnjë mënyrë nuk do të pranonte deklaratat e dy protagonistëve në 
lidhje me ndërhyrjen hyjnore- nuk mund të vetë riparohet një kolltuk-por, në parim, do të përpiqej të kuptonte 
dhe të njihte mënyrën se si këta dy njerëz mendojnë dhe jetojnë dhe në vijim do të interesohej nëse dikush 
kishte hyrë në apartament. Duke vëzhguar për një farë kohe jetën e tyre, do të kuptonte se dy shokët nuk janë 
njerëzit më të zgjuar, ose të paktën zgjedhjet e tyre deri më tani nukkanë qenë dhe më të zgjuarat. Në të njëjtën 
kohë, duke biseduar me të njohurit dhe miqtë e tyre me siguri do të zbulonte të vërtetën dhe dimensionin real 
të ngjarjeve. Prandaj, lloji i parë i studiuesit vepron sipas të dhënave dhe përpiqet t’i vlerësojë ato në thellësi. 
Puna e tij nuk është thjesht regjistrimi i të dhënave se kur, ku, si ose pse zhvillohet një akt fetar, por është një 
proces i shpjegimit dhe klasifikimit të aspekteve të ndryshme të jetës njerëzore, akte të cilat ai i konsideron 
fetare dhe jo të mbinatyrshme 3 . 

Për t’iu rikthyer arsyetimit të cilit analizuam para se të paraqesim shembullin, përmes mbledhjes së të 
dhënave për të kuptuar “fene ’, do të zbulojmë se shpesh herë fetë janë “paradoksale” pasi ato janë të interesuara 
për alternativat që paraqesin dhe për përpjekjet e tyre për të hartografuar botën në të cilën jetojmë, ose për t’u 
larguar prej saj. Një rast i veçantë janë fetë që nuk ekzistojnë më, ato të botës antike, pasi secili mund të trajtojë 
në mënyrë të përsëritur pyetje në lidhje me këto fe, derisa f i interpretojë ato-çka përbën një sfidë të veçantë për 
procesin e të menduarit. Sidoqoftë, e vetmja gjë e sigurt është se feja është mënyrë e krijimtarisë njerëzore, pasi 
njerëzit formojnë botën e tyre me kuptime, simbole, kufij përmes miteve, rituale etj. 4 

Problematika e mësipërme është veçanërisht e vështirë për fiu shpjeguar dhe paraqitur me sukses në lëndën 
hyrëse të kësaj disipline. Sigurisht që kjo problematikë shfaqet edhe gjatë mësimdhënies së studentëve të ko- 
legjit ose universitetit, në lëndët hyrëse që lidhen me studimin e fesë ose shkencave të tjera humane. Në këtë 
pikë, duhet të reflektojmë një problematikë në lidhje me përcjelljen e lëndëve hyrëse për studimin e fesë nga 
shumë kolegë në universitet, pasi studentët vështirësohen në të kuptuarit e teorisë së studimit të fushës konk- 
rete dhe në zbatimin e një metode pune që do të jetë afër fakteve të një shoqërie multikulturore. Është e qartë 
se studentët përballen me të ndryshmen si një atraksion turistik, ose si një perceptim interesant i gjërave që ata 
pranojnë ose si një histori e trilluar 5 . 

2 B. Lincoln, “Theses on method”, Method & Theory in the Study ofReligion 8 (1996), fq. 225-226. 

3 R. T. McCutcheon, Studying Religion: An Introduction, fq. 6. B. Lincoln, “Theses on method”, fq. 227i 

4 J. Z. Smith, Map is not Territory: Studies in the History of Religions, Chicago: The University of Chicago Press, 1978, fq. 

290-291. S. Gill, “No Place to Stand: Jonathan Z. Smith as Homo Ludens, The Academic Study of Religion Sub Specie Ludi” AAR 66 

(2), 1998, fq. 285. nga i njëjti autor, “Territory” in Mark C. Taylor (ed.), Critical Termsfor Religious Studies, Chicago; London: The 
University of Chicago Press, 1998, fq. 305. 

5 J. Z. Smith, On Teaching Religion, Oxford: Oxford University Press, 2012, fq. 1-10. nga i njëjti autor, “Religion in the Liberal 
Arts: Reflections on Teaching” in The Chicago Forum on Pedagogy and The Study ofReligion, Chicago: Martin Marty Center, 2001, fq. 

Hyrje 

Konkretisht, mësimdhënia e lëndëve hyrëse në disiplinën e shkencave humane nuk do të thotë që studentët 
duhet të mësojnë përmendësh rrjedhën historike të formësimit të kësaj disipline apo rezultatet teorike të 
themeluesve të kësaj disipline. Në thelb, studentët mësojnë diçka pa e kuptuar mënyrën dhe metodologjinë me 
të cilën lindi konceptimi teorik për themelimin e një shkence dhe e zbatojnë atë në mënyrë jo kritike. Kështu, 
studentët dhe studiuesit e ardhshëm nuk mësojnë të kritikojnë, të diskutojnë dhe të rrëzojnë teoritë e vjetra 
pasi ata pranojnë këndvështrimet e mësuesve të tyre si autentike dhe madje ndjehen fajtorë sepse nuk e kupto- 
jnë plotësisht lëndën e re që u mësohet 6 . Qëllimi i çdo studenti duhet të jetë angazhimi dhe përsëritja e disa nga 
temat e mësuara në vitin e parë të studimeve, si dhe korrigjimi i vazhdueshëm i një detyre konkrete, në mënyrë 
që të shohin përparimin e tyre dhe të kuptojnë këndvështrimet e ndryshme të gjetjeve dhe situatave. Kjo është 
mënyra e vetme që studenti dhe mësuesi të shohin përmirësimin e tyre. Fatkeqësisht, metoda e mësimdhënies 
çon një pjesë të madhe të studentëve akademikë dhe të studentëve në përgjithësi, të bëhen kopje të mësuesve të 
tyre, gjë që nuk çon në përparimin dhe zhvillimin e fushës akademike. 

Sidoqoftë, konstatimi i mësipërm përbën shkak shqetësimi për mësimdhënësit akademikë, pasi qëllimi i 
tyre nuk duhet të jetë zhvillimi i mendimeve dhe teorive të së kaluarës, por paraqitja e shembujve që tregojnë 
mënyrën e të punuarit dhe metodologjinë për gjetjen e teorive të reja. Qëllimi nuk është kuptimi i disa pari- 
meve të cilat u tregojnë studentëve procesin e kryerjes së punës së tyre sa më mirë në të ardhmen, por formimi 
i atyre kushteve që do të çojnë në kritika, debate, përmbysje dhe kërkim të drejtimeve të reja në hulumtim 7 . 
Në fund të fundit, edhe pse nuk ka asgjë të veçantë mbi mësimin e fesë ose Biblës, d.m.th. diçka fetare ose 
biblike, ka qëllime edukative që lidhen me kuptimin e metodologjisë së objektit të studimit 8 . Prandaj, hyrja në 
një disipline humanitare nuk ka të bëjë me formimin e një klime misterioze për objektin, por lidhet me gjet- 
jen e mënyrave të reja për përvetësimin e objektit. Sipas }. Z. Smith, “fryma akademike është një ekzagjerim në 
kërkimin e së vërtetës” 9 . 

Pra, qëllimi i librit është të paraqesë dhe analizojë përpjekjen për të shpjeguar temën e “fesë” përmes një 
përmbledhje të veprave më të rëndësishme të teoricienëve modernë. Për të analizuar dhe shpjeguar zhvillimet 
dhe teoritë e ndryshme në shkencat shoqërore është e nevojshme paraqitja e një shembulli. Sigurisht që kjo nuk 
mund të jetë unike ose ekskluzive, pra, është e nevojshme përdorimi i shumë shembujve për të vlerësuar dhe 
analizuar një mendim dhe një përpjekje teorike 10 . Në fund të fundit, teoria nuk mund të ndahet lehtësisht nga 
të dhënat, dhe ndërthurja e tyre është një çështje e vështirë 11 . 

Në total, studimi është i ndarë në katër kapituj. Në kapitullin e parë, bëhet një përmbledhje e teorive më 
të rëndësishme në lidhje me studimin e fesë nisur nga themelimi i Shkencës së Fesë, por gjithashtu sqarohet 
mënyra se si përdoret termi “fe” në klasifikimin dhe ndarjen e shoqërive dhe kulturave njerëzore. Në të një- 
jtën kohë, do të jemi në gjendje të nxjerrim në pah dallimet kryesore midis disiplinave për studimin e fesë, 
d.m.th. midis Historisë së Feve dhe Fenomenologjisë së Fesë. Gjithashtu do të diskutohen disa nga teoritë më 
të rëndësishme për përcaktimin e fesë dhe do të përpiqemi të japim një përkufizim të fesë përmes arsyetimit të 
shumë studiuesve akademikë të fesë. Kapitulli përmbyllet me qëndrimet dhe sugjerimet kryesore në lidhje me 
metodologjinë që duhet të ndiqet nga historiani i feve për të studiuar objektin e tij. 

Në kapitullin e dytë paraqitet një vlerësim kritik i studimit të fesë, rrjedhës së historisë së feve dhe kategorive 
teorike që, sipas këndvështrimit tonë, mund të krahasohen dhe interpretohen. Kështu, kapitulli paraqet tema 
që përqendrohen në shkencën e fesë, klasifikimin e feve, zh villimin e kategorive krahasuese midis çështjeve 
14. nga i njëjti autor, “Playful Acts of Imagination”, Liberal Education 73 (5), 1987, fq. 14-20. 

6 J. Z. Smith, On Teaching Religion, fq. 11-19. nga i njëjti autor, “Ihe Necessary Lie: Duplicity in the Disciplines”, in R. T. 
McCutcheon, StudyingReligion: An Introduction, London: Equinox, 2007, fq. 74-77. 

7 J. Smith, “The Necessary Lie: Duplicity in the Disciplines”, fq. 79. 

8 J. Smith, “Religion in the Liberal Arts: Reflections on Teaching” The Chicago Forum on Pedagogy and The Study ofReligion, 
Chicago: Martin Marty Center, 2001, fq. 9-10. nga i njëjti autor, “Teaching the Bible in the Context of General Education” Teaching 
Theology and Religion 1 (2), 1998, fq. 77. 

9 J. Smith, “The Necessary Lie: Duplicity in the Disciplines”, fq. 80. 

10 H. S. Versnel, Inconsistencies in Greek and Roman Religion. Transition and Reversal in Myth and Ritual, vol. 2, Brill: Leiden, 
2 1994, fq. 12. 

11 J. Z. Smith, The Glory, Jest and Riddle: James George Frazer and The Golden Bough (dissertation), Yale, 1969, fq. 427,429. 

të ndryshme “fetare” dhe përpjekjen e riinterpretimit të tyre në një këndvështrim inovativ. Sigurisht, të gjitha 
këto çështje nuk diskutohen vetëm nga ana teorike, por ato analizohen me shembuj konkret. Mesazhi kryesor 
i këtij kapitulli është tendenca e shumëllojshmërisë, pra përdorimi i të dhënave që studiuesi mund të përdorë. 
Asnjë e dhënë nuk mund të “vetë-përshkruhet” si fetare, kështu që përdorimi i temave paradoksale mund të 
ndihmojnë historianin e feve të paraqesë problematikat e tij. 

Kapitulli i tretë përqendrohet në zbatimin praktik të teorisë së studimit të fesë, sipas kapitullit paraprak, 
përmes prezantimit të studimeve të ndryshme rreth vendit, mitit, ritualit, identitetit fetar, trupit dhe magjisë. 
Përpjekja jonë është të demonstrojmë modelin teorik që propozojmë duke studiuar tradita të ndryshme fetare, 
të lashta dhe moderne, por gjithashtu të kuptojmë më mirë qasjet dhe krahasimet analoge që mund të realizo- 
jmë. 

Kapitulli i katërt është një përmbledhje e shkurtër e qëndrimeve të mëparshme, por në thelb u jepet atyre 
që preferojnë këtë model teorik të parazgjedhur. Në të njëjtën kohë, paraqiten kundërshtimet dhe rezervat e 
disa studiuesve mbi këtë kuadër teorik, ndërsa në të njëjtën kohë analizohet korrektësia e këtyre vëzhgimeve. 
Në përgjithësi, tentohet një vlerësim i përgjithshëm kritik, si dhe nxirren disa përfundime në lidhje me metod- 
ologjinë e studimit të fesë. Në vend të konkluzioneve, studimi përfundon duke propozuar një qasje alternative 
për objektin e studimit të fesë nga studiuesi si një “lojë” midis përdorimit të të dhënave dhe sfondit teorik që 
do të zgjidhet. 

